הטינה 2

עלילה

כמו הסרט הראשון, גם הסרט השני מתמקד בקללה שנמצאת בבית משפחת סאקי. הקללה נגרמה כתוצאה מכך שטקאו סאקי רצח את אשתו קיאקו ובנו טושיו, ולאחר מכן הוא נהרג על ידי רוחה של קיאקו. מאותו יום בית משפחת סאקי הפך להיות מקולל, וכל מי שנכנס לתוכו, נהרג על ידי אחת מהרוחות של בני משפחת סאקי. בסרט הראשון קרן דייוויס ניסתה לשרוף את בית משפחת סאקי, כדי שהקללה תפסיק, אך זה לא גרם לקללה להפסיק, וקרן אושפזה בבית משוגעים. העלילה בסרט אינה רציפה ומדלגת בין הקטעים. אחותה של קרן אוברי, נשלחת לטוקיו על ידי אימם החולה, כדי להביא הביתה את קרן. בטוקיו אוברי מגיעה לבית המשוגעים שבו מאושפזת קרן, ושם היא מוצאת את קרן בעזרת עיתונאי יפני בשם איסון, אך קיאקו זורקת את קרן מהגג של בית המשוגעים, וקרן מתה לעיני אוברי ואיסון ההמומים. אוברי מחליטה להישאר בטוקיו עד שהיא תגלה מה גרם למותה של קרן, ואיסון חושב שמותה של קרן נגרם כתוצאה מביקורה בבית משפחת סאקי.
איסון ואוברי מגיעים לבית משפחת סאקי, ולוקחים משם את היומן של קיאקו. איסון נעזר בחברו זן על מנת לפענח את היומן של קיאקו, ויחד עם אוברי הם מגלים שאימה של קיאקו - נקגאווה קוומטה, הייתה מגרשת שדים, והיא הייתה משתמשת בקיאקו כדי להוציא את הרוחות הרעות מהמטופלים שלה. איסון ואוברי מחליטים ללכת לשוחח עם נקגאווה, אך במהלך הלילה קיאקו הורגת את איסון, ולכן אוברי נאלצת ללכת לנקגאווה לבדה. כשאוברי מגיעה לביתה של נקגאווה, זו מספרת לה שהיא הייתה גורמת לרוחות רעות לצאת מגופם של מטופליה ולעבור לגופה של קיאקו, אך למרות זאת, היא טוענת שהיא לא אשמה בהיווצרותה של הקללה, אלא טקאו אשם בכך, ובנוסף היא גם אומרת לה שאין דרך לעצור את הקללה. בעוד אוברי ונקגאווה משוחחות מתגלה שקיאקו גם הגיעה לבית בעזרת אוברי, והיא הורגת את נקגאווה לעיני אוברי. אוברי מגיעה לבית משפחת סאקי, ושואלת את קיאקו בזעם מה היא רוצה להשיג במסע הנקם שלה, קיאקו, בתור תשובה, מושכת אותה לקומה העליונה של הבית על ידי פלאשבקים של קארן ומחזירה אותה אל היום בו בוצע הרצח שלה בידי טאקו. אוברי מבינה שעכשיו תורה לחוות את מה שקיאקו חוותה באותו יום, ואכן טאקו משחזר את הרצח על גופה של אוברי, ומטביע שוב את טושיו באמבטיה. ברגעי חייה האחרונים, פוגשת אוברי את קיאקו, והפעם בגופה האנושי ולא כרוח.
לאחר שנתיים, שלוש תלמידות בית ספר מגיעות לבקר בבית משפחת סאקי: ונסה קאסידי, מיאוקי נאזווה ואליסון פלמינג. ונסה ומיאוקי כולאות את אליסון בארון, כדי לצלם אותה יוצאת משם כשהיא מפוחדת, אך שלוש הבנות בורחות מהבית כאשר אליסון מתחילה לצרוח מפחד כשהיא רואה את רוחה של אוברי (בתחילת הסרט נראה שזו רוחה של קיאקו, בסופו מתגלה שאוברי קיבלה כנראה תשובה לשאלתה, והפכה גם היא לרוח, אף שנראה שהיא מעולם לא ביצעה רצח). מאותו יום שלוש הבנות מתחילות להירדף על ידי רוחותיהם של בני משפחת סאקי. מיאוקי נהרגת על ידי קיאקו כאשר היא מבלה עם החבר שלה מייקל בבית מלון, וונסה נהרגת על ידי טושיו בתא הטלפון כאשר היא מנסה לצלצל למיאוקי. אליסון מגיעה למשרדה של גברת דלווד, יועצת בית הספר, ושם היא מגלה שגברת דלווד נרצחה על ידי קיאקו ובמשרדה שוכנות הרוחות שלה ושל מיאוקי וונסה, ולאחר מכן היא חוזרת לשיקגו כשהיא במצב של טראומה נפשית.
הקללה עוקבת אחרי אליסון לשיקגו ועוברת לבניין הדירות שבו היא גרה. בבניין הדירות שבו אליסון גרה, ילד בשם ג'ייק קימבל מבחין שמשהו אינו כשורה אצל אליסון והוריה. הוריה של אליסון נהרגים על ידי קיאקו, וסאלי - חברתה הטובה של לייסי - אחותו של ג'ייק, נהרגת על ידי טושיו במיטתה. טקאו משתלט על גופו של אביו של ג'ייק - ביל קימבל, וקיאקו משתלטת על גופה של אימו החורגת של ג'ייק - טריש קימבל. בארוחת הבוקר טקאו (כשהוא בגוף של ביל) נוזף בטריש/קיאקו, וקיאקו (כשהיא בגוף של טריש) הורגת את ביל/טקאו לאחר שהיא שופכת שמן חם על ראשו, ומכה בראשו עם מחבת, ובכך קיאקו גורמת לטקאו לצאת מגופו של ביל (קטע זה הופיע עוד בתחילת הסרט אך כדי למנוע כפילות הקטע באמצע הסרט נקטע). בעוד ג'ייק מוצא את גופתו המתה של ביל, קיאקו (כשהיא עוד בגוף של טריש) מטביעה את לייסי באמבטיה, וכשג'ק מוצא גם את גופתה המתה של לייסי, הוא רואה את טושיו מטביע באמבטיה את טריש/קיאקו, ובכך טושיו גורם לקיאקו לצאת מגופה של טריש. ג'ייק יוצא מדירתו בבהלה, ונתקל באליסון המפוחדת. בעוד אליסון מספרת לג'ייק שהקללה עקבה אחריה לבניין הדירות שבשיקגו, קיאקו הורגת את אליסון לעיני ג'ייק. הסרט מסתיים כאשר קיאקו עומדת להרוג גם את ג'ייק.

סרטי המשך

הטינה 3 הוכרז על ידי סרטי סוני במהלך 2006. טקאשי שימיזו הצהיר שבהתחלה הוצע לו לביים את הסרט, אך הוא העדיף לשמש כמפיק במקום. ב-23 באוקטובר 2007, אושר שהסרט יבויים על ידי טובי וילקינס.